Document ID: 32005D0496

KOMISJONI OTSUS,
12. juuli 2005,
millega muudetakse otsust 97/757/EÜ, millega sätestatakse Madagaskarilt pärit kala- ja akvakultuuritoodete impordi eritingimused, pädeva asutuse ning veterinaarsertifikaadi osas
(teatavaks tehtud numbri K(2005) 2513 all)
(EMPs kohaldatav tekst)
(2005/496/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, (1) eriti selle artikli 11 lõiget 1,
ning arvestades järgmist:
(1)
Komisjoni otsuses 97/757/EÜ (2) on asutus Direction des Services Vétérinaires (DSV) du Ministère de l’Elevage määratletud Madagaskari pädeva asutusena, kes kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele.
(2)
Pärast Madagaskari valitsusasutuste ümberkorraldamist on pädev asutus muudetud asutuseks Direction de la Santé Animale et du Phytosanitaire (DSAPS) du Ministère de l’Agriculture, de l’Elevage et de la Pêche (MAEP).
(3)
See uus asutus on võimeline tõhusalt kontrollima kehtivate eeskirjade rakendamist.
(4)
DSAPS on andnud ametliku kinnituse direktiivis 91/493/EMÜ sätestatud eeskirjade järgimise kohta kala- ja akvakultuuritoodete kontrollimisel ja järelevalvestandardite järgimisel ning kõnealuses direktiivis sätestatud nõuetega samaväärsete hügieeninõuete täitmise kohta.
(5)
Seepärast tuleks otsust 97/757/EÜ vastavalt muuta.
(6)
Vajaliku üleminekuaja tagamiseks on asjakohane hakata käesolevat otsust kohaldama 45 päeva möödudes selle avaldamisest Euroopa Liidu Teatajas.
(7)
Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄEOLEVA OTSUSE:
Artikkel 1
Otsust 97/757/EÜ muudetakse järgmiselt.
1.
Artikkel 1 asendatakse järgmisega:
“Artikkel 1
Direction de la Santé Animale et du Phytosanitaire (DSAPS) du Ministère de l’Agriculture, de l’Elevage et de la Pêche (MAEP) on Madagarskari pädev asutus, kes kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele.”
2.
Artikkel 2 asendatakse järgmisega:
“Artikkel 2
Madagaskarilt pärit kala- ja akvakultuuritooted peavad vastama järgmistele tingimustele:
1.
igale partiile peab olema lisatud nõuetekohaselt täidetud, allkirjastatud, kuupäevastatud ja ühel lehel esitatud veterinaarsertifikaadi nummerdatud originaal, mis vastab käesoleva otsuse A lisas esitatud näidisele;
2.
tooted peavad olema pärit käesoleva otsuse B lisas loetletud heakskiidetud ettevõtetest, kalatöötlemislaevadelt, külmhoonetest või registreeritud külmutuslaevadelt;
3.
välja arvatud külmutatud pakkimata kalatoodete puhul, mis on ette nähtud konservide tootmiseks, peab kõikidele pakkidele olema märgitud kustumatult sõna “MADAGASKAR” ja päritoluettevõtte, kalatöötlemislaeva, külmhoone või külmutuslaeva loa-/registreerimisnumber.”
3.
Artikli 3 punkt 2 asendatakse järgmise tekstiga:
“2. Sertifikaatidel peab olema DSAPS-MAEP esindaja nimi, ametinimetus ja allkiri ning kõnealuse asutuse ametlik tempel, mille värv peab erinema muude kinnituste värvist.”
4.
A lisa asendatakse käesoleva määruse lisas esitatud tekstiga.
Artikkel 2
Käesolevat otsust kohaldatakse alates 28. augustist 2005.
Artikkel 3
Käesolev otsus on adresseeritud liikmesriikidele.
Brüssel, 12. juuli 2005

Labels: 0
3
18
6